**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

 Rīga, Brīvības iela 55, 406.telpa, plkst.11:00

Rīgā, 2016. gada 6.jūnijs Nr.8

Sēdi vada: Pēteris Dzirkals – padomes priekšsēdētājs

Sēdē piedalās: Kaspars Bondars; Zigmārs Brunavs; Normunds Grinbergs; Jānis Libkovskis; Gints Miķelsons; Mārtiņš Straume; Jānis Rāzna; Jurijs Strods; Oskars Zivtiņš; Ervīns Timofējevs (LAS).

Uzaicinātie: Andriāns Jankovskis – EM Būvniecības informācijas sistēmas projekta nodaļas vadītājs;

 Nelda Elsiņa – Būvniecības valsts kontroles biroja sadarbības projektu vadītāja;

 Renārs Špade – EM Būvniecības un mājokļu politikas departamenta Būvniecības politikas nodaļas vadītājs

Novērotāji: Liene Daga – Latvijas pašvaldību savienība;

 Olga Geitus-Eitvina – biedrība “Latvijas Būvuzņēmēju partnerība”;

 Roberts Vecums-Veco – Amatniecības kamera;

Osvalds Tautietis – LSGŪTIS Būvspeciālistu sertifikācijas centrs

Sēdē nepiedalās: Mārtiņš Auders; Aivars Draudiņš; Baiba Fromane; Līga Gaile; Leonīds Jākobsons; Ināra Laube; Juris Mellēns; Leonīds Pakrastiņš; Elīna Rožulapa; Tālivaldis Vectirāns.

Protokolē: Inese Rostoka - EM Būvniecības un mājokļu politikas departamenta Būvniecības politikas nodaļas vecākā eksperte.

Darba kārtība:

1. Par Būvniecības informācijas sistēmas (BIS) aktuālo piedāvājumu un plānotajiem sistēmas uzlabojumiem. (Ekonomikas ministrija)
2. Citi jautājumi un Darba plāns turpmākajām LBP sēdēm:
	1. Par Darba grupu, kritēriju izstrādāšanai saimnieciski izdevīgākā piedāvājuma noteikšanai būvniecības iepirkumā un padomes locekļu priekšlikumi. (G.Miķelsons)
	2. Atskats uz Būvniecības nedēļu (Būvniecības valsts kontroles birojs);
	3. Darba plāns turpmākajām LBP sēdēm.

Sēdi sāk 11:05

**1.§**

**Par Būvniecības informācijas sistēmas (BIS) aktuālo piedāvājumu un plānotajiem sistēmas uzlabojumiem**

--------------------------------------------------------------------------------------------------

**Ziņo:** A.Jankovskis

Prezentē statistikas informāciju par Būvniecības informācijas sistēmu (BIS): lietotāju skaitu, lietošanas intensitāti, sistēmā reģistrēto dokumentu skaitu būvvalžu sadaļā, e-pakalpojumu izmantošanu, sabiedrības informēšanu par būvniecības procesiem. Informēja par jaunizveidoto Ēku energosertifikātu reģistru un datu apmaiņu ar Valsts zemes dienestu – plānoto būvju pirmsreģistrācijā, kā arī informēja padomi par BIS attīstības plāniem.

Plānots, ka Rīgas pilsētas būvvalde uzsāks lietot BIS sākot ar šā gada septembri un arī tās būvvaldes, kas nelieto šogad uzsāks sistēmas lietošanu.

Individuālajiem e-pakalpojumu lietotājiem problēma ir e-paraksts, kuru vēl daudzi nav iegādājušies**.**

Prezentē informāciju par BIS (tīmekļa vietnē bis.gov.lv) pieejamajiem e-pakalpojumiem: Sabiedrības informēšanu par Būvniecības procesiem, Būvdarbu žurnālu, Autoruzraudzības žurnālu, par iespēju iesniegt iepriekšējo paziņojumu par būvdarbu veikšanu Valsts darba inspekcijai, Tehnisko noteikumu pieprasīšanu, Būvniecības ieceres reģistrēšanu, Projektēšanas nosacījumu izpilde atzīmēšanu būvatļaujā, Būvdarbu uzsākšanas nosacījumu izpildi, Būvdarbu pabeigšanu. Informēja par pieejamajiem reģistriem: Būvkomersantu reģistru, Būvinspektoru reģistru, Dzīvojamo māju pārvaldnieku reģistru, kā arī citiem pakalpojumiem, ko iespējams veikt e-pakalpojumu vidē, kā atzīmēt Būvniecības valsts kontroles birojam piekritīgās būves, Būvniecībasatkritumu apsaimniekotājus u.c.

O.Tautietis informē padomi par to, ka pārņemot Eiropas Savienības direktīvu[[1]](#footnote-1), ir veikti grozījumi likumā “Par reglamentētajām profesijām un profesionālās kvalifikācijas atzīšanu”, to mērķis ir nodrošināt Eiropas profesionālās kartes (EPK) izsniegšanu. Tas būs elektronisks dokuments, kas atzīs reglamentētās profesijas speciālista profesionālo kvalifikāciju darbam citā ES vai Eiropas Ekonomikas zonas (EEZ) dalībvalstī. EPK varēs pieteikt elektroniski un visa saziņa līdz pat profesionālās kvalifikācijas atzīšanas lēmumam notiks elektroniskā vidē. EPK nebūs obligāta, jo ikviens speciālists varēs izvēlēsies arī līdzšinējo profesionālo kvalifikāciju atzīšanas procedūru, taču dalībvalstīm karšu izsniegšana būs jānodrošina obligāti. Latvijā EPK izsniegs Akadēmiskās Informācijas centrs (AIC). Karšu izsniegšanu minētajās profesijās uzsāks 2016. gadā.

Padomes priekšlikumi BIS pilnveidošanai:

* rast iespēju BIS sistēmu, kurā ir visa informācija par būvspeciālistiem, savienot ar IMI datu bāzi;
* būtu jāpieļauj arī projektu iesniegšana papīra formātā, jo lieliem objektiem liela apjoma arhitektūras un arī būvkonstrukciju sadaļas, ko elektroniski grūti izskatīt;
* rast iespēju, saistībā ar sabiedrības informēšanu, BIS blakus adrešu laukam pievienot arī lauku ar ielu nosaukumu, jo veicot inženiertīklu remontu informāciju par objektu nevar ievadīt;

Latvijas Ģeotehniķu Savienība iesniedza vēstuli EM un VARAM par uzlabojumiem BIS sistēmā, rodot iespēju būvvaldēm kontrolēt ģeotehniskās izpētes esamību projektu dokumentācijas sastāvā un reģistrēt to projekta skaņošanas brīdī.

**Nolemj:** Ekonomikas ministrijai nākamajā padomes sēdē informēt par iespējamiem risinājumiem, lai savietotu BIS sistēmu ar Eiropas ekonomiskās zonas iekšējā tirgus informācijas sistēmu IMI.

**2.§**

**Citi jautājumi un Darba plāns turpmākajām LBP sēdēm**

--------------------------------------------------------------------------------------------------

**Ziņo:** P.Dzirkals, N.Elsiņa

* 1. **Par Darba grupu, kritēriju izstrādāšanai saimnieciski izdevīgākā piedāvājuma noteikšanai būvniecības iepirkumā un padomes locekļu priekšlikumi** (G.Miķelsons)**.**

Prezentē priekšlikumus un ieteikumus darba grupas tālākam darbam.

Priekšlikums Ekonomikas ministrijai uzņemties darba grupas vadību.

R.Špade – Būvkomersantu klasifikācija ir noteikti kritēriji, šobrīd jāstrādā pie noteikumu piemērošanas kritērijiem.

Izstrādājot standartizētos līgumus būvniecībā, izvirzītos pamatkritēriji, kas varētu būt, kā vieni no saimnieciski izdevīgākā piedāvājuma vērtēšanas kritērijiem būvniecības pakalpojumu iepirkumos.

N.Elsiņa - Ekspertu diskusijā 18.05.2016. “PAR PRASĪBĀM BŪVUZRAUDZĪBAS PAKALPOJUMU IEPIRKUMIEM”, par būvuzraudzības iepirkuma nolikumā iekļaujamām prasībām saimnieciski izdevīgākā piedāvājuma izvērtēšanai būvuzraudzības pakalpojumu sniedzēju groza izveidošanai, tika sniegti priekšlikumi iekļaujamajiem kritērijiem. Nosūtīs padomes locekļiem sēdes protokolu.

**Nolemj:** Darba grupas, kritēriju izstrādāšanai saimnieciski izdevīgākā piedāvājuma noteikšanai būvniecības iepirkumā, vadību un organizēšanu uzņemties Ekonomikas ministrijai.

* 1. **Atskats uz “Būvniecības nedēļu 2016”.**

No 31.maija līdz 3.jūnijam Rīgā notika “Būvniecības nedēļa 2016”, kuras laikā četru dienu garumā būvniecības procesā iesaistītie dalībnieki un eksperti, izglītības, valsts iestāžu un organizāciju pārstāvji diskutēs par nozares politikas, ēku renovācijas, standartizācijas un izglītības aktualitātēm nozarē. Biroja mājas lapā būs pieejamas visas prezentācijas.

Rudenī plānota 4 dienu Būvniecības konference ar ārvalstu ekspertu piedalīšanos.

**Nolemj**: Pieņemt informāciju zināšanai.

* 1. **Darba plāns turpmākajām LBP sēdēm**

**Nolemj:** 1.Nākamo Latvijas būvniecības padomes sēdi sasaukt 2016.gada 11.jūlijā, pl.11:00, Ekonomikas ministrijā;

1. Padomes locekļiem, sūtīt priekšlikumus par sēdē iekļaujamiem jautājumiem.

Sēdi slēdz 13:05

Padomes priekšsēdētājs P.Dzirkals

Protokolēja I.Rostoka

1. Eiropas Parlamenta un Padomes direktīvu (2005/36/EK) par profesionālo kvalifikāciju atzīšanu, ieviešot Eiropas profesionālo karti un brīdināšanas mehānismu, kā arī citus pasākumus ar mērķi sekmēt ES iekšējā tirgus attīstību un darbaspēka mobilitāti [↑](#footnote-ref-1)